**የትምህርቱ አላማ**

* ሰዎች የጋብቻን ምንነት ለማወቅ የሚያስችላቸውን የግንዛቤ ትምህርት ለመስጠት
* ቅድመ ዝግጅት ያልተደረገበት ጋብቻ ለሚደርስበት ችግር ለመጠቆም
* በጋብቻ ምክንያት ሊከሰቱ የሚችሉ ማህበራዊ ችግሮአች ለማሳየት
* በጋብቻ መፍረስ ሊደርስ የሚችለውን ችግር ለመከላከል መወሰድ ስለሚገባው እርምጃ ለመጠቆም

**የጋብቻ ዓላማ፤**

የጋብቻ ዓላማዎች ሦሰት ናቸው።

1. የመጀመሪያው። « የሚመቸውን ረዳት እንፍጠርለት፤» እንዲል፦ ለመረዳዳት ነው። መረዳዳት ሲባልም በሥጋ ብቻ አይደለም በነፍስም ጭምር ነው። ለሥጋቸው በሥራ ሲረዳዱ ለነፍሳችው ደግሞ በጸ ሎት ይረዳዳሉ። ለምሳሌ፦ ይስሐቅ፦ ሚስቱ ርብቃ ለሃያ ዓመታት መክና ልጅ አልወለደችለትም ነበር። በዚህም ምክንያት ስለ ርብቃ ወደ እግዚአብሔር ጸለየ ፥ እግዚአብሔርም ተለመነው፥ ርብቃም መንታ ፀነሰች ይላል።“ይስሐቅም ስለሚስቱ ወደ እግዚአብሔር ጸለየ፥ መካን ነበረችና እግዚአብሔርም ተለመነው፥ ርብቃም ሚስቱ ፀነሰች።” ዘፍጥረት 25፥21
2. በፍትወተ ሥጋ ላለመቸገር ነው።
3. ዘር ለመተካት ነው። «ወንድና ሴት አድርጎ ፈጠራቸው ፥እግዚአብሔርም ባረካቸው ፥እንዲህም አላቸው፦ ብዙ ተባዙ ፥ምድርንም ሙሉአት።» እንዲል፦ ዘፍ 2፥28

**የትዳር ዓላማዎች፦**

1. ከክርስቶስ ያገኘነውን እጸጽ አልባ ፍቅር፣ ምህረትና ፀጋ ለትዳር አጋራችን በማጋራት መለኮታዊ ባህሪይ ለማንፀባረቅ።
2. ለራሳችን ሞተን ለሌላው ሰው መኖርን /ልክ እንደ ጌታችን ኢየሱስ/ የምንለማመድበት ሜዳ ነው።
3. እግዚአብሔርን የሚፈራ ትውልድ ለማብዛት። የመለኮትን ፍቃድ በምድር ላይ የሚተገብሩ ኃያላንን ለመውለድ፣ ለማሰልጠን ትዳር ሁነኛ ተቋም በመሆኑ።
4. ከዝሙት ምኞት ቃጠሎ አምልጠን በትዳር ውስጥ ብቻ ተከልሎ በተሰጠን የወሲብ ፍቅር እየረካን እንድኖር።

“ነገር ግን በምኞት ከመቃጠል መጋባት ይሻላልና ራሳቸውን መግዛት ባይችሉ ያግቡ።”1ኛ ቆሮንቶስ 7፥9

“እንደ ተወደደች ዋላ እንደ ተዋበችም ሚዳቋ፥ ጡትዋ ሁልጊዜ ታርካህ፥ በፍቅርዋም ሁልጊዜ ጥገብ።”ምሳሌ 5፥19

1. ከአንድ ሁለት መሆን ስለሚሻል ።

“ድካማቸው መልካም ዋጋ አለውና አንድ ብቻ ከመሆን ሁለት መሆን ይሻላል።”መክብብ 4፥9

**ትምህርት 1**

**ለጋብቻ ትምህርት የቤተክርስቲያን ኃላፊነት**

ቤክርስቲያን ጋብቻ በእግዚአብሄር የተከበረና የተጀመረ ከሞት በስተቀር የሚለየው የሌለ የዘለቄታ ጥምረት ወይም የዕድሜ ልክ ህብረት መሆኑን አስረግጣ ልታስተምር ይገባል

“ስለዚህ ሰው አባቱንና እናቱን ይተዋል፥ በሚስቱም ይጣበቃል፤ ሁለቱም አንድ ሥጋ ይሆናሉ።”ዘፍ 2፤24

ከፍጥረት መጀመሪያ ግን እግዚአብሔር ወንድና ሴት አደረጋቸው፤ ስለዚህ ሰው አባቱንና እናቱን ይተዋል ከሚስቱም ጋር ይተባበራል፥ሁለቱም አንድ ሥጋ ይሆናሉ፤ ስለዚህ አንድ ሥጋ ናቸው እንጂ ወደ ፊት ሁለት አይደሉም።እግዚአብሔር ያጣመረውን እንግዲህ ሰው አይለየው።

የዚህም ትምህርት ዓላማም ምዕመናን ሁሉ መፅሀፍ ቅዱሳዊ ጋብቻ ዘመን ሲሻሻል የማይሻሻል ፣የማይለወጥ ዘላለማዊ ተቋም መሆኑን እንዲያውቁና ጤናማ ቤተሰብ እንዲኖራቸው ለማድረግ ነው፡፡ ጤናማ ቤተሰብ ከሁሉም ተቋም በፊት ነበርና ያለቤተሰብ ደህንነት የልጆች ፣የህብረተሰብና የሀገር ደህንነት ሊኖር አይችልም፡፡ በተለይም የክርስቲያን ቤተሰብ ፍቅር ሰላምና ደስታ የሞላበትን ጤናማ የሆነ ትዳር የሚመራ ሊሆን ይጋባዋል፡፡ማር 10፡6-9

ስለዚህ ቤተ ክርስቲያን

* ፆታዊ ግንኙነቶችን ማስተማር
* ማሰልጠን
* ዕድሎችን መክፈት
* መቅጣት የመሳሰሉት ይጠበቅባታል ማልት ነው

**የእግዚአብሔርን ፍቃድ እንዴት እንወቅ ?**

የትዳር አጋራቸውን በመፈለግ ላይ የተሰማሩ ወጣቶች በተደጋጋሚ የሚያነሷት ጉዳይ ናት። ለመሆኑ የራሴን ሰው ከዚህ ሁሉ ከሚተራመስ ወጣት እንዴት እለያለሁ? ደግሞም እግዚአብሔር ደስ የሚሰኝበትን የትዳር አጋር እንዴት አውቃለሁ? የብዙ ወጣቶች ውትወታ ነው!! ከዚህ በታች የተዘረዘሩትን ነጥቦች ብንመለከት።

1. የእግዚአብሔር ፍቃድ በቃሉ ላይ በግልጽ ተቀምጧል።

ለአቅመ አዳም/ሔዋን የደረሱ ወጣቶች የወደዱትን ( ዳግም የተወለደ/ች፣ ተቃራኒ ጾታ) ያግቡ የሚል ግልጽ መልዕክት ተጽፏል (1ቆሮ 7:36)። ነገር ግን ልጁን/ልጅቷን ከሌሎች ለይተን ለማወቅ የመለኮት ምሪት (divine guidance) ያስፈልገናል።

2. የመለኮት ምሪት ለትዳር አጋር ፍለጋ ሊመራን ብቅ ብሎ ሌላ ጊዜ ተኖ የሚሄድ አይነት አድርገን ባናስብ መልካም ነው። በየእለቱ የማንመራበትን ቃል፣ በየእለቱ በፀሎት የማናወራን የጌታን መንፈስ የሆነ ቀን መጥቶ "የትዳር አጋርህ/ሽ እርሱ/ሷ ነው/ናት" ብሎን እንዲሄድ መፈለግ ሲበዛ ሞኝነት ነው።

3. የእግዚአብሔርን ምሪት ስንፈልግ የእውነት የእርሱን ፍቃድ እየጠየቅን ወይስ ምርጫችንን እንዲያፀድቅልን ነው የተፈለገው የሚለውንም ማጤን አስፈላጊ ነው። በየጊዜው እንደምናየው ምርጫዎቻችን በአለም እሴቶች የተበከሉ፣ የውበት መለኪያዎቻችን በዉጫዊ ነገር ላይ የሚያጠነጥኑ፣ ነገን ማየት የማንችል፣ የሰውን ልብ በሙሉ የማንረዳ ምስኪኖች እንደመሆናችን መጠን በመለኮት ምሪት ላይ ብንደገፍ ትርፋማ እንሆናለን። እንደ ባለ አእምሮ፣ እንደ ባለ ጭንቅላት በሚል ከንቱ ፉከራ ፍላጎታችንን ብቻ ተከትለን በመፋንን ስንቧርቅ ድንገት በጸጸት ማጥ ውስጥ እንዳገባ በእግዚአብሔር ላይ መደገፍ ይብዛልን።

4. የእግዚአብሔርን ፈቃድ ማድረግ የሕይወትና የሞት፣ በእረፍት የመኖርና እየተቅበዘበዙ በጸጸት የመመላለስ ያልህ የተራራቁ ስለሆነ እንደዋዛ ባናየው መልካም ነው። የእግዚአብሔር ፍቃድና ምሪት ሁለንተናችንን ሰጥተን የምንከታተለው ጉዳይ እንጂ የፌዝ ቃላት፣ ተራ ንግግር ባይሆኑብን እላለሁ።

5. በእርግጥ በእርሱ ለመመራት ለሚፈልጉ ሁሉ እግዚአብሔር ቸር ስለሆነ ሊረዳን ታማኝነትና እውነተኛ ነው። በራሳቸው መንገድ ተጉዘው ለተሰላቹ፣ ለደከሙ፣ ብዙ ለቆሰሉ ወጣቶች ጌታ ዛሬም የምሕረት እጁን ዘርግቶ እኔ ልምራችሁ ይላል። መንፈስን ቅዱስ ሕይወታችንን አስረክበን መኖር ይሁንልን።

**ትምህርት 2**

**ጋብቻ ምነድን ነው?**

**3.1 ጋብቻ**

1፦ « መጋባት በሁሉ ዘንድ ክቡር ነው፤» ዕብ 13፥4 ጋብቻን ባርኮና ቀድሶ ለሰው ልጅ የሰጠው እግዚአብሔር ነው። በመሆኑም ጋብቻ የእግዚአብሔር ጸጋ ነው። ስለዚህ በዓይን ምኞት ተጋርደው፥ በሥጋ ፍላጐት ተነድተው ፥ በስሜት ፈረስ ጋልበው ፥ የሚገቡበት ሳይሆን ፦ በጸሎት እና በምልጃ ፈቃደ እግዚአብሔርን ጠይቀው የሚፈጽሙት ታላቅ ምሥጢር ነው።

ያላገባው ይናፍቃል ፥ ያገባው ደግሞ ያማርራል። ከጋብቻ በፊት « መልአክ » የተባለ የትዳር ጓደኛ ከጋብቻ በኋላ «ሰይጣን» ይባላል።

2፦ ጋብቻ እንዴት ተጀመረ? ጋብቻ በአዳምና በሔዋን እንደተጀመረ የጎላ፥ የተረዳ ፥ የታወቀ ነገር ነው። ወንድና ሴት አድርጎ ፈጠራቸው፤ »

« እግዚአብሔር አምላክም፦ ሰው ብቻውን ይሆን ዘንድ መልካም አይደለም፤ የሚመቸውን ረዳት እንፍጠርለት፥አለ፤»ይላል።

«ነገር ግን ለአዳም እንደ እርሱ ያለ ረዳት አልተገኘለትም ነበር ፤» ይላል።

አንድ ሥጋ መሆን፤ አዳምና ሔዋን በጋብቻ አንድ አካል መሆናቸው፦ ሔዋን ከአዳም የጎን አጥንት በመፈጠሯ ብቻ አይደለም። አንድ ክብር በመውረስም ነው። ሐዋርያው ቅዱስ ጴጥሮስ፦ «እናንተ ባሎች ሆይ ፥ ደካማ ፍጥረት ስለሆኑ ከሚስቶቻችሁ ጋር በማስተዋል አብራችሁ ኑሩ፤ ጸሎታችሁ እንዳይከለከል አብረው ደግሞ የሕይወትን ጸጋ እንደሚወርሱ አድረጋችሁ አክብሩ አቸው።»1ኛ ጴጥ 3፥7።

**3.2 ሰዎች ለምን ይጋባሉ?**

የጋብቻ ዓላማዎች ሦሰት ናቸው።

1. ለመረዳዳት ነው « የሚመቸውን ረዳት እንፍጠርለት፤» እንዲል፦ መረዳዳት ሲባልም በሥጋ ብቻ አይደለም በነፍስም ጭምር ነው። ለሥጋቸው በሥራ ሲረዳዱ ለነፍሳችው ደግሞ በጸ ሎት ይረዳዳሉ። ለምሳሌ፦ ይስሐቅ፦ ሚስቱ ርብቃ ለሃያ ዓመታት መክና ልጅ አልወለደችለትም ነበር። በዚህም ምክንያት ስለ ርብቃ ወደ እግዚአብሔር ጸለየ ፥ እግዚአብሔርም ተለመነው፥ ርብቃም መንታ ፀነሰች ይላል። ዘፍ 25 ፥21።
2. በግብረ ሥጋ ላለመቸገር ነው።
3. ዘር ለመተካት ነው። «ወንድና ሴት አድርጎ ፈጠራቸው ፥እግዚአብሔርም ባረካቸው ፥እንዲህም አላቸው፦ ብዙ ተባዙ ፥ምድርንም ሙሉአት።» እንዲል፦ ዘፍ 1 ፥28

የትዳር ዓላማዎች፦

1. ከክርስቶስ ያገኘነውን እጸጽ አልባ ፍቅር፣ ምህረትና ፀጋ ለትዳር አጋራችን በማጋራት መለኮታዊ ባህሪይ ለማንፀባረቅ።

2. ለራሳችን ሞተን ለሌላው ሰው መኖርን /ልክ እንደ ጌታችን ኢየሱስ/ የምንለማመድበት ሜዳ ነው።

3. እግዚአብሔርን የሚፈራ ትውልድ ለማብዛት። የመለኮትን ፍቃድ በምድር ላይ የሚተገብሩ ኃያላንን ለመውለድ፣ ለማሰልጠን ትዳር ሁነኛ ተቋም በመሆኑ።

4. ከዝሙት ምኞት ቃጠሎ (የጳውሎስ ቃል ነች - 1ቆሮ 7:9) አምልጠን በትዳር ውስጥ ብቻ ተከልሎ በተሰጠን የወሲብ ፍቅር እየረካን (የሰለሞን ቃላት ናቸው - ምሳ 5:19) እንድኖር።

5. ከአንድ ሁለት መሆን ስለሚሻል (መክ 4፡9)። እኛን ሁለት ብትሆኑ ይሻችኋል ብሎ እራሱ ሺ ሰበሰበ እንጂ። አይ ንጉስ ሰለሞን! ለማንኛውም ብቸኝነት መልካም አይደለም።

**ተጨማሪ**

* ከጥንት ጀምሮ ሲተላለፍ የመጣ ስለሆነ
* ህብረተሰቡ የሚጠቀምባቸው ማህበራዊ ተቋም ስለሆኑ
* የልጆች አስተዳደግ መሰረት ስለሆነ
* ሃይማኖታዊ ስነስርዓት ስለሆነ
* ዘር ከመተካት ያለፈ ስለሆነ
* አንድ ወንድ እና አንዲት ሴት አብረው ለመኖር የሚገቡት ውል Marriage contract ስለሆነ
* ሃላፊነቶችን ለመወጣት አዲስ አኗኗር ዘይቤን የሚጀምሩበት ስርት ስለሆነ
* ምስረታው በዘፈቀደ ሳይሆን ታስቦና ታቅዶ የሚከናወን በአላማም ሚመራ ስለሆነ

**3.1 የጋብቻ ጠቀሜታዎች**

1. አንድ ሰው የራሱን ኑሮ ከሌላው ጋር አቀናጅቶ በጋራ ተስማምቶ በመኖር እና ጓደኝነትን አጠናክሮ ለመቀጠል
2. አንዱ በአንዱ ፍቅር በመያዝና በመቀራረቡ
3. እርስ በርስ ለመደጋገፍ ብሎም አንዱ ለሌላው መሻሻልና ማደግ የሚያስቡበት ሁኔታ እንዲፈጠር በመፈለግ
4. ወሲባዊ ግንኙነት ህጋዊ አድርጎ ለመቀጠል
5. የእናትነት እና አባትነትን ደረጃ ለማግኘትና ልጆች ለማሳደግ

ዋክላይተን 1979፣ ኖክ 1987፣ዲቫልና ሚለር 1985 የተባሉ የህብረተሰብ ሳይንስ ምሁራን በጥናታዊ ጽሁፎቻቸው አረጋግጠዋል

**ትምህርት 3**

**የባለትዳሮች ወይም ጥንዶች/couples/ሀላፊነቶች**

* 1. **በጋብቻ ውስጥ የባል ኃላፊነት ምንድነው?**
* ሚስትን መውደድ ኤፊ 5፡25
* ሚስትነ ማክበር 1ጴጥ 3፡7
* መራራ አለመሆን ቆላ 3፡19
  1. **በጋብቻ ውስጥ የሚስት ኃላፊነት ምንድን ነው?**
* ለባሏ መገዛት ኤፌ 5፡22
* ለባሏ መታዘዝ 1ጴጥ 3፡6
  1. **በጋብቻ ውስጥ የጋራ ኃላፊነቶች ምነድን ናቸው?**
* እርስበርስ ይቅር መባባል
* እርስበርስ መመሰጋገን
* ልጆችን በጋራ ማሳደግ አራቱን አይነት የልጆች አስተዳደር ስርዓት ማወቅ

1. ከፍተኛ ቁጥጥር ያለበት/አውቶሪቱሪያን/ዱላ ጨምሮ ቆላ3፡21 የሚጥስ እኔ ያልኩት ብቻ ይሁን በሚል ጭካኔ የሚንፀባረቅበት
2. ዝርክርክና ግዴለሽ/ኔግሌክትፉል/ለልጆች ትምህረት እድገት ጤንነት ወዘተ ደንታ የማይሰጥ ከልጆቻቸው የራቁ 1ጤሞ 5፡8
3. ልቅ ከመጠን በላይ የሚፈቅድ/ፐርሚሊቭ/የሚጠይቁትን ሁሉ በማድረግ የሚያቀማጥሉ በቂ ቁጥጥር የማያደርጉና የማይቀጡ
4. ዲሞክራሲያዊ/አውቶሪቴቲቭ/ወይም ተሳትፏዊ አያያዝ መወያት ያለበት ልጆች እንደሁኔታው ሀሳባቸውን የሚገልፁበት ሲያስፈልግ በመጠኑ የሚቀጡበት ምሳሌ /26፡6/ከፍተኛ ፍቅርና መተሳሰብ ያለበት ምሳሌ 15፡28 ይሄኛው አይነት አስተዳደግ ይመረጣል፡፡

* በየደረጃው የፆታ ትምህርት ለልጆች መስጠት
* ልጆችን በስራ ማለማመድ
* ክርስቶስን የቤታችሁ ራስ ማድረግ
* እርስበእርስ በስራ መረዳዳት
* ከባድ አጀንዳ በልጆች ፊት አለማንሳት
* የስድብ ቃል አለመነጋገር
* እርስ በርስ አለመመታታት
* ለተፈጠረው ችግር በጋራ መፍትሄ መፈለግ
* የቤተሰብ ፕሮግራም በጋራ መምራት

**ትምህርት 4**

**የጥሩ ባልና ሚስት ባህሪያት ምንድን ናቸው?**

* **የጥሩ ባል ባህሪያት**
* ሚስቱን ከነድካሟ የሚቀበል
* ሚስቱ በጌታም እህቱ እንደሆነች የሚያውቅ
* በውጭ እየበላ የሚስቱን ሙያ የማያጣጥል
* ጥፋቱን ስትነግረው የማይቆጣ
* የሚስቱን ዋስትና የሚያረጋግጥ/ፈሪ ያልሆነ
* ከእግዚአብሄር በታች ሚስቱን የሚያከብር
* ከሚስቱ ጋር መወያየትን የሚያምን
* የሚስቱን መብት በሙሉ የሚያከብር
* የቤት ራስ ሆኖ ቤቱን በትክክል የሚመራ
* ለሚስቱ በተወሰነ ጊዜ ስጦታ የሚሰጥ
* የዘመዶቹንና የሌሎችን ጣልቃ ገብነት የማይቀበል
* **የጥሩ ሚስት ባህሪያት**
* የባለቤቷን ቤተሰቦች የምትወድ
* ባለቤቷን ከቤተሰቦቿ ጋር የማታማ
* እንደቤቷ እንጂ እንደጎረቤቷ የማትኖር
* የባለቤቷን ፍቅር ለልጆቿ የማትሰጥ
* የባለቤቷን የሆድ ነገር የማትረሳ
* ባሏ ሲጋብዛት እደኪሳራ የማትቆጥር
* ፍቅርን መስጠትና መቀበል የምትችል
* ወደ ቤቷ እንግዳ ሲመጣ የምትወድ
* የዘመዶቿንና የሌሎችን ጣልቃ ገብነት ያማትቀበል
* ሁልጊዜ ውበቷን ሳታቋርጥ የምትጠብቅ

**ትምህርት 5**

**ጋብቻ ግጭቶችና ምፍትሄዎቻቸው**

* የግንኙነት ችግር/አለመግባባት/Miscommunication/
* የቤተሰብ ጣልቃ ገብነት/ዘመድ/
* የገንዘብ ሁኔታ
* ወሲብ
* የቤተሰብ ምጣኔ
* የአቝም ልዩነት

**ትምህርት 7**

**የጋብቻ ስነስርዓት አይነቶች.**

**የጋብቻ ስነስርዓት አይነቶች**

1. በአንድ አካባቢ የሚኖር የህብረተሰብ ክፍሎች ጋብቻ ከራሳቸው መደብ፣ብሄር፣ጎሳ፣ሃይማኖት እንዳይወጣ አድርገው የሚመሰርቱት ነው ኦንዶ ጋሜ(Endogamy)
2. ጋብቻ በአንድ አካባቢ የሚኖሩ የህብረተሰብ ክፍሎች ከሌላ አካባቢ ከሚኖሩ የህብረተሰብ ክፍሎች ጋር የሚፈፅት ጋብቻ ነው ኤክሶ ጋሜ(Exogamy)

ይህ ዘር ሀረግን መነሻ ያደረገ ነው

በአንድ የዘር ሀረግ ስጋ ዘመድ መካከል የግብረስጋ ግንኙነት እንዳይፈጸም የሚከላከል ጤነኛ ልጅ አይወለድም በማለት እስከ 7 ዘር ሀረግ የሚቆጥር ብሄሮች አሉ፡፡

**አለም አቀፍ የጋብቻ ሁኔታ**

1. **ፖሊ አንድሪ(Poly andry)**

አንዲት ሴት ከሁለት እና ከዛ በላይ ከሆኑ ወንዶች ጋር የምትፈፅመው ጋብቻ ነው

ለምሳሌ፡- በእስያ፣ በህንድ፣በሩቅ ምስራቅ አካባቢ የሚፈጸም ነው

1. **ፖሊ ጋሚ(Poly gamy)**

አንድ ወንድ ሁለት እና ከዛ በላይ ከሆኑ ሴቶች ጋር የሚፈፅመው ነው እንዲህ አይነቱ ጋብቻ ለኢኮኖሚ ጠቀሜታና ለክብር ሲባል የሚደረግ ግባቻ ነው

1. **ሞኖ ጋሚ(Mono gamy)**

በአነድ ጊዜ አንድ ወንድ ከአንዲት ሴት ጋር የሚመሰርተው ጋብቻ ነው በአብዛኛው የአለም ክፍል ተግባራዊ የሆነ የጋብቻ አይነት ነው

በባልና በሚስት መካከል ህጋዊ በሆነ መልኩ ፍቺ ካልፈጸሙ ወይንም አንድ በሞት ካልተለየ በቀር በጋብቻ ላይ ጋብቻ መመስረት አይችልም

**ትምህርት 8**

**ህጋዊ የጋብቻ ቅድመ ሁኔታዎች/መስፈርቶች/**

የጋብቻ ዝግጅት

* **ለአካለ መጠን መድረስ**

የዕድሜ መጨመር በሰውነት ላይ የሚያመጣቸው ለውጦች አሉ፡፡ ዕድገት ከእናት ማኅጸን ጀምሮ ይካሄዳል፡፡በተለይ የአካል ዕድገት በልጅነት ወቅት ከነበረው ሁኔታ ይልቅ በወጣትነት ጊዜ የተለየ ገጽታ ይኖረዋል፡፡ይህም ሲባል የአካል ዕድገት በወጣትነት ጊዜ ወደ ሙላት ይደርሳል ማለት ነው፡፡ከዚህ ዕድገት ጋር ተያይዞ የተቃራኒ ጾታ ፍላጎትም ይጀምራል፡፡ወንድና ሴት ለፍቅር ግንኙነት ይፈላለጋሉ፡፡ይህ ማለት በተፈጥሮ በሰውነታቸው ውስጥ የተቀመጠው እምቅ የተቃራኒ ጾታ ፍላጎት ጊዜውን ጠብቆ ብቅ ይላል ማለት ነው፡፡ፍላጎቱ በራሱ ጤናማ ነው፡፡

የፍቅር ፍላጎት መምጣትና የአካል ዕድገት መኖር ግን ለብቻው ለጋብቻ ዝግጁ መሆንን አያመለክትም፡፡

ቢያንስ ዕድሜያቸው 18ና ከዚያ በላይ መሆን አለበት፡፡ምክንያቱም ከዚህ ዕድሜ በፊት የሚመሠረት ጋብቻ በሕግ ፊትም ተቀባይነት የለውም፡፡

* **የኢኮኖሚ አቅም መኖር**

ጋብቻ በአካል ብቻ ሳይሆን በአእምሮ፣ በማኅበራዊ፣ በኢኮኖሚና በሌሎችም የሕይወት ዘርፎች የበሰሉና ኃላፊነት የሚወስዱ ወንድና ሴት የሚጣመሩበት ኅብረት ነው፡፡በዚህ ዕድሜ አካባቢ ታዳጊ ወጣቶች በአካላቸው ተፈጥሯዊ የሆነውን የፆታ ፍላጎታቸውን ለመፈጸምና ለማርካት ደርሰዋል እንጂ በሌሎች የሕይወት ገጽታዎች ገና መብሰል ይቀራቸዋል፡፡ ከእነዚህም ውስጥ አንዱን የኢኮኖሚ ብስለትን እንውሰድ፡፡ የ 18 ዓመት ዕድሜ አካባቢ ታዳጊ ወጣቶች በሁለተኛ ደረጃ ትምህርት ቤት ውስጥ ናቸው፡፡ በዚህ ጊዜ በኢኮኖሚ በወላጆቻቸው ላይ ጥገኞች ናቸው፡፡ ከዚያም ኮሌጅ ገብተው ለመማር ከ3-7 ዓመት ሊፈጅባቸው ይችላል፡፡ የኮሌጅ ትምህርት ካገኙና ሥራ ከያዙ የራሳቸውን የገቢ ምንጭ ያገኛሉ፡፡አንድ ወንድና አንዲት ሴት ሁለቱም የገቢ ምንጭ ካላቸው ወይም የአንዱ የገቢ ምንጭ ሁለቱን ማኖር የሚያስችል ከሆነ ማግባት ይችላሉ፡፡

በኢኮኖሚ ራስን መቻል የሚለው ሐሳብ በእርግጥ አንጻራዊ ነው፡፡በጋብቻ ሊጣመሩ ያሰቡ ወንድና ሴት ለመሠረታዊ ፍላጎቶቻቸው የሚሆኑ ነገሮችን ማግኘት የሚያስችል ሁኔታ ላይ መሆን ለጋብቻ ጅማሬ በቂ ነው፡፡ጋብቻ ሃብታም በመሆን የሚጀመር ሳይሆን በዝቅተኛ ገቢ ላይ ተጀምሮ ሃብቱ ቀስ በቀስ በሁለቱ ጥረት ሊመጣ የሚችል ነው፡፡

* የአዕምሮ ብስለትና የማኅበራዊ ግንኙነት ክህሎት

ለጋብቻ ግንኙነት ዘላቂነት አስተዋጽዖ ከሚያደርጉ ነገሮች መካከል አንዱ የጥንዶቹ (ወንድና ሴት) የአእምሮ ብስለትና የማኅበራዊ ግንኙነት ክህሎት መኖር ነው፡፡ይህ ዓይነቱ ብስለት ደግሞ ዕድሜ በመቁጠር ብቻ ላይመጣ ይችላል፡፡ ሆኖም ዕድሜ ራሱ ትምህርት ቤት በመሆኑ (የተለያዩ ነገሮችን ከውጣ ውረድ ለመቅሰም ዕድል ስለሚሰጥ) የዕድሜ መጨመር፣ የአእምሮ ብስለትና የማኅበራዊ ግንኙነት ክህሎትን ለማዳበር መልካም አጋጣሚዎች ይኖራሉ፡፡

በለጋ ዕድሜ ከማግባት በሃያዎቹ አጋማሽ አካባቢ ማግባት፣ የጋብቻ ግንኙነትን ለማጣጣምና ግንኙነቱን ዘላቂ ለማድረግ አስፈላጊውን እርምጃ ለመውሰድ ብቁ ያደርጋል፡፡

* ልጅ ለመውለድና ለማሳደግ

ከአካል ዕድገት አንጻር ወንድና ሴት ከጉርምስና ዕድሜ ጀምረው ልጅ መውለድ ይችላሉ፡፡ ሆኖም ከአካል ዝግጅት፣ ከጤንነት፣ ኢኮኖሚያዊ፣ ማኅበራዊና ሌሎች ምክንያቶች አንጻር በተለይ ለሴቶች ጥሩ ልጅ የመውለጃ ዕድሜ ከ18 እስከ 35 ዓመት መሃል ያለው ጊዜ ነው፡፡

እንግዲህ ከላይ በተጠቀሱ ነጥቦች ስር ወጣት ወንዶችና ሴቶች በአብዛኛው እስከ 20ዎቹ አጋማሽ አካባቢ በትምህርት ላይ ይሆናሉ፡፡ ራሳቸውን ችለው ቤተሰብ ለመመስረት ሁለንተናዊ ብቃት የሚኖራቸው በዚህ ወቅት ነው፡፡

ልጅ ከመውለድ አንጻር ከዝቅተኛ ተገቢ ዕድሜ 18 መጀመር ቢመረጥም የሁኔታዎች አለመመቻቸት ስለሚኖር በዚህ ጊዜ ማድረጉ ብዙ ተግዳሮቶች አሉት፡፡ ራስን የመቻል አቅም ከመጣ በኋላም ደግሞ ወደ ከፍተኛ ጫፍ (35 አመት) ከፍ ማድረጉ አይመረጥም፡፡ልጅ መውለድ ብቻ ሳይሆን የማሳደግም ኃላፊነት ስለሚኖር ተጋቢዎቹ በለጋ የጎልማሳነት ዕድሜያቸው ልጆቹን ለማሳደግ የአካል፣ ስሜትና ስነ-ልቦናዊ ዝግጁነት ይኖራቸዋል፡፡ ስለዚህ አግብቶ ልጅ መውለድ የሚፈልጉ ወጣቶች ይህን ነጥብ ከግንዛቤ ውስጥ ማስገባት ይረዳቸዋል፡፡

* በተገቢ ዕድሜ የማግባት ጥቅሞች

በሃያዎቹ አጋማሽ አካባቢ የሚያገቡ ወንዶችና ሴቶች በጋብቻ ሕይወታቸው ከሌሎቹ ይልቅ ደስተኞች ይሆናሉ፡፡

በወጣትነት ዕድሜያቸው የሚያገቡ ጥንዶች ከማያገቡት ይልቅ ሃብት የማፍራት ዕድላቸው ከፍተኛ ነው፡፡ገቢና ሃብታቸውም እየጨመረ ይሄዳል፡፡

ለጤንነት አስፈላጊ ለሆኑ ነገሮች የመጋለጥ ዕድል ይቀንሳል፡፡ ስለዚህ በወጣትነታቸው ወቅት ያገቡ ወንዶችና ሴቶች ጤንነታቸውን ጠብቀው የመኖር መልካም አጋጣሚዎችን ያገኛሉ፡፡

በወጣትነት (20ዎቹ አጋማሽ አካባቢ ማለት ነው) የሚያገቡ ጥንዶች ተፈጥሯዊ የሆነውን የፆታ ፍላጎታቸውን ማርካት ይችላሉ። መልካም የወሲብ ሕይወት ይኖራቸዋል፡፡ ዕድሜ ሲጨምር የሰውነት ኃይልም እየቀነሰ ስለሚሄድ እንደ ትኩስ የወጣትነት ጊዜ ይህንን የመለማመድ ዕድሉ ይቀንሳል፡፡

ጥንዶቹ በተለያዩ የሕይወት ውጣ ውረዶች (ለምሳሌ ከተቃራኒ ጾታ ጋር ባለው የግንኙነት መፍረስ) ሕይወታቸው ሳይቆስል ወደ ጋብቻ ይገባሉ፡፡ ስለዚህ ከሌሎች ግንኙነቶች ወደ ጋብቻ ይዘው የሚመጡት ‹‹ችግር›› ላይኖር ይችላል፡፡

አንዱ ሌላውን የመቅረጽ ዕድሉ ይሰፋል፡፡ በዚህ የወጣትነት ጊዜ ሁለቱም ተሰርተው ስላላለቁ፣ ይቀራረጻሉ፣ በረጅም ርቀት መልካም ጓደኛሞች ይሆናሉ፡፡

ጤናማ ልጆችን በጊዜ ወልዶ በጊዜ ለማሳደግ መልካም ዕድል ይፈጥራል፡፡ ዕድሜ ከገፋ በኋላ ልጆችን መውለድ የሚቻል ቢሆንም ወላጆች ልጆቹን ለማሳደግ የሚኖራቸው ጉልበት ይቀንሳል፡፡ በወላጆችና በልጆች መካከል የዕድሜ መራራቅም የትውልድ ክፍተትን በጣም ይፈጥራል፡

**ትምህርት 9**

**መልካም ትዳር መገለጫዎች**

መጽሐፍ ቅዱስ ደስተኛ ቤተሰብ እንዲኖረኝ ሊረዳኝ ይችላል?

መጽሐፍ ቅዱስ ምን ይላል?

እንዴታ! በሚሊዮን የሚቆጠሩ ሰዎች በቤተሰብ ሕይወታቸው ደስተኛ እንዲሆኑ የረዷቸው ጥበብ ያዘሉ አንዳንድ የመጽሐፍ ቅዱስ ምክሮች ከዚህ በታች ቀርበዋል፦

**1 ጋብቻችሁን ሕጋዊ አድርጉ።** ሕጋዊ በሆነ መንገድ የተመሠረተ ጋብቻ ዘላለማዊ ጥምረት በመሆኑ ለደስተኛ የቤተሰብ ሕይወት መሠረት ነው።​—ማቴዎስ 19:4-6

**2 ፍቅርና አክብሮት አሳዩ።** ይህም ሌሎች እናንተን እንዲይዟችሁ በምትፈልጉት መንገድ የትዳር ጓደኛችሁን መያዝን ይጨምራል።​—ማቴዎስ 7:12፤ ኤፌሶን 5:25, 33

**3 ሻካራ ቃላትን አስወግዱ።** የትዳር ጓደኛችሁ የሚጎዳ ነገር ቢናገር ወይም ቢያደርግ እንኳ እናንተ በደግነት ተናገሩ። (ኤፌሶን 4:31, 32) መጽሐፍ ቅዱስ በምሳሌ 15:1 ላይ “የለዘበ መልስ ቍጣን ያበርዳል፤ ክፉ ቃል ግን ቍጣን ይጭራል” ይላል።

**4 አንዳችሁ ለሌላው ታማኝ ሁኑ።** የፍቅር ወይም የፆታ ስሜት ልታሳዩ የሚገባው ለትዳር ጓደኛችሁ ብቻ መሆን አለበት። (ማቴዎስ 5:28) መጽሐፍ ቅዱስ እንዲህ ይላል፦ “ጋብቻ በሁሉ ዘንድ ክቡር፣ መኝታውም ከርኩሰት የጸዳ ይሁን።”​—ዕብራውያን 13:4

**5 ልጆቻችሁን በፍቅር አሠልጥኑ።** በጣም ጥብቅ ወይም በጣም ልል አትሁኑ።​—ምሳሌ 29:15፤ ቆላስይስ 3:21

**ትምህርት 10**

**ሰዎች ለምን ይፋታሉ?**

* 1. **የፍቺ ጽንሰ ሀሳባዊ ትርጉም**
* በየትኛውም የጋብቻ ስርዓት በተፈፀመ ጋብቻ ተጋቢዎች አብረው ላለመኖር በሚቀርቡት ጥያቄ ጥያቄያቸው በፍርድ ቤት ተቀባይነት አግኝቶ ጋብቻ ፍቺ ተፈጸመ ይባላል
  1. **የፍቺ መንስኤዎች**
* በአመለካከት
* የአስተሳሰብ ልዩነት
* የፍላጎት እና የባህል ልዩነት
* የአላማ ልዩነት
* የስሜት ልዩነት ቅራኔ ሲኖር

ግጭት፡- የሚገልፀው በግልምጫ በኩርፊያ፣በቁጣ፣በጩኸት፣በክርክር በድብድብ ወዘተ የገንዘብ አያያዝ አጠቃቀም

* የቤተሰብ ጣልቃ ገብነት
* በግብረስጋ ግንኙነት አለመጣጣም
* አመንዝራነት
* በስሜት አለመብሰልና ግልፍተኛ መሆን
* ሰካራም ሱሰኛ መሆን
* ጭቅጭቅና ንትርክ ማብዛት
* በልጆች አያያዝ አለመግባባት
* የባህሪ ችግርና የአእምሮ በሽተኛነት
* ግለኝነት ለራስ ብቻ ማሰብ ማቀድ
* ለትዳርና ለቤተሰብ ክብደት ዋጋ ያለመስጠት
* በራስ ያለመተማመን፣መጠራጠር
* ለረጅም ጊዜ ተለያይቶ መቆየት
* ለሌሎች ሰዎች ጓደኞች፣ጎረቤቶች፣ጣልቃ ገብነት
* የቤተሰብ ግብረ ገብንት መቀነስና የሃይማኖት መላላት

**ፍቺን ተከትለው የሚከሰቱ አሉታዊ ውጤቶች**

* በቤተሰብ እንክብካቤ ስር ያሉ ህፃናት ወጣቶች እና በእድሜ የገፉ አረጋውያን ለከፋ የኑሮ ጉስቁልና መዳረግ
* ከእናት እና ከአባት ጋር በመኖር ህፃናት የሚያገኙትን መልካም ስነ ምግባር መደብዘዝ
* ህፃናት ከወላጆቻቸው የሚያገኙት ፍቅር እና መማር የሚገባቸው መልካም ተግባር መጓደል
* ገጠመኞች እና ስርዓት የለሽ ትውልድ መፍጠር
* ትምህርታቸው ባህሪያቸው እና ማህበራዊ ግኑኙነታቸው መዛባት
* በእናት አባት አስተዳዳር ስር የቀረው ልጅ አባት አዲስ ሚስት ወይም እናት አዲስ ባል በማግባት ወደማያውቀው አዲስ አካባቢ በመሄድ ከአዲስ ሰው ጋር እንዲኖር መገደድ
* በአንድ ወገን በእንጀራ ልጅ በአንድ ወገን በእንጀራ እናት መካከል ግንኙነት መፍጠር
* ህፃናት ለወላጆቻቸው የሚኖራቸው ፍቅርና ቅርበት ሚዛናዊነቱን ማጣት
* በሁለቱ አዲስ ተጋቢዎች መካከል ቅሬታ አለመተማመን እና መራራቅ መፍጠር
* በአሳዳጊ ወላጆች እና ህፃናት ላይ ጭንቀት መፍጠር
* ህፃናት በፍቺ ምክንያት ካጡት ወላጅ ያገኙ የነበረውን ፍቅሩን ይማሩ የነበረውን ሁለገብ ክህሎት ማጣት
* የብቸኝነት ኑሮ
* የተበተነው ቤተሰብ በህብረተሰብ ዘነድ የነበረውን ግምትና ቦታ ዝቅ ማድረግ
* የህፃናት ኑሮ ሁኔታ ማሽቆልቆል
* የእለት ኑሮን ለማሟለት የወዲና ወዲህ ብቻ ሩጫ
* የአካል ማህበራዊና ስሜት ፍላጎት እንደቀድሞ ለማድረግ መወሰን
* ህፃናትና አረጋውያን ለእድሜያቸው ተመጣጣኝ ካልሆነ ስራና ሀላፊነት መዳረግ
* የመጫወቻ፣የመዝናኛ፣ትምህርታቸውን ማጥኛና የትምህርት መሄጃ ጊዜ መስተጓጎል
* ህፃናቱ ነጭናጫ ፣አዘንተኛ.የተከፋ፣ብስጩ፣አመፀኛ መሆን
* እናቶች ሁል ጊዜ በሀሳብ መዋጥ በቀላሉ መበሳጨት ለልጆቻቸው ድጋፋቸው መቀነስ ፣ ቁጣና በልጆቻቸው ዱላ መሰንዘር፣ የልጆቻቸውን እለት እለጥ ውሎ አለመከታተልና ማሳደግ ተግባራቸው መዳከም ለፍቺ መፈጸም ምክንያቶች ናቸው

**የፍቺ መከላከያ መንገዶች**

1. ስለትዳር ምንነት እና አስፈላጊነት መጠነ ሰፊ የግንዛቤ ማስጨበጫ መድረኮች ማዘጋጀትና ለሚመለከታቸው ሁሉ ትምህርት መስጠት

**ተግባቦት(ኮሚዩኒኬሽን) በትዳር ውስጥ**

* እርስ በእርሳችን እውነትን በፍቅር ብንነጋገር ከእግዚአብሄር ጋር ባለን ግንኙነት (ህብረት) እናድጋለን፡፡ በተጨማሪም እንደ ባልና ሚስት እውነትን በፍቅር መነጋገራችን እርስ በእርስ ያቀራርባል፡፡

“ነገር ግን እውነትን በፍቅር እየያዝን በነገር ሁሉ ወደ እርሱ ራስ ወደሚሆን ወደ ክርስቶስ እንደግ፤”

ኤፌሶን 4፥15

* ባልና ሚስት የልብ ወዳዶች መሆን አለባቸው፤ እያንዳንዱን ስኬት ፣ሐዘን፣ደስታ እና ህመም መካፈል አለባቸው፡፡

**ተናገር(ሪ)**

* ባልና ሚስት ሁልጊዜ ለመነጋገር ጥረት ማድረግ ይኖርባቸዋል(ልጆች ከዚህ ይማራሉ) ጥንዶች በቤት ውስጥ በፀጥታ ውለው፣ እንግዳ ቤት ጎራ ሲል፣ወሬ ከጀመሩ በቤታቸው ደስታ እንደሌለ ግልጽ ምልክት ነው፡፡ እንዲህ ዓይነቶቹ፣እንግዳው ሲወጣ ወደ ፀጥታቸው ይመለሳሉ፡፡

1. **ተግባቦት ዕድገት ያመጣል**

“ነገር ግን እውነትን በፍቅር እየያዝን በነገር ሁሉ ወደ እርሱ ራስ ወደሚሆን ወደ ክርስቶስ እንደግ፤”

ኤፌሶን 4፥15

1. **መናገር ተንፈስ ያደርጋል፤ይፈውሳል**

ኢዮብ 32

¹⁷ እኔ ደግሞ ፈንታዬን እመልሳለሁ፥ እውቀቴንም እገልጣለሁ፤

¹⁸ እኔ ቃል ተሞልቻለሁና፥ በውስጤም ያለ መንፈስ አስገድዶኛልና።

¹⁹ በተሐ ጠጅ እንደ ተሞላና ሊቀደድ እንደ ቀረበ አቁማዳ፥ ሊፈነዳ እንደማይችል እንደ ወይን ጠጅ አቁማዳ፥ እነሆ፥ አንጀቴ ሆነ።

²⁰ ጥቂት እንድተነፍስ እናገራለሁ፤ ከንፈሬን ገልጬ እመልሳለሁ።

1. **መናገርን ምረጥ**

ምሳሌ 18

²¹ ሞትና ሕይወት በምላስ እጅ ናቸው፤ የሚወድዱአትም ፍሬዋን ይበላሉ።

²² ሚስት ያገኘ በረከትን አገኘ፥ ከእግዚአብሔርም ሞገስን ይቀበላል።

ሀ)ስለ ትዳር አጋርህ(ሽ) ደግ ደጉን ተናገር(ሪ)፡፡ ለምሳሌ እወድሃለሁ/እወድሻለሁ ፣ ግሩምነህ ፣ ታምራለህ/ታምሪያለሽ ሰራሽው(ኸው)ምግብ ይጣፍጣል ደስ ትላለህ/ትያለሽ ወ.ዘ.ተ

**እውነትን ተናገር(ሪ)**

1. እውነትን ተናገሩ፤እርስ በእርስ ግልፅ ሁኑ፡፡

“አዳምና ሚስቱ ሁለቱም ዕራቁታቸውን ነበሩ፥ አይተፋፈሩም ነበር።”

— ዘፍጥረት 2፥25

1. እነዚህ ነገሮች፣ ካሰላሰልናቸው፣ልንናገራቸው እንችላለን፡፡

“በቀረውስ፥ ወንድሞች ሆይ፥ እውነተኛ የሆነውን ነገር ሁሉ፥ ጭምትነት ያለበትን ነገር ሁሉ፥ ጽድቅ የሆነውን ነገር ሁሉ፥ ንጹሕ የሆነውን ነገር ሁሉ፥ ፍቅር ያለበትን ነገር ሁሉ፥ መልካም ወሬ ያለበትን ነገር ሁሉ፥ በጎነት ቢሆን ምስጋናም ቢሆን፥ እነዚህን አስቡ፤”

— ፊልጵስዩስ 4፥8

1. አታስመስል(ይ)፡፡ እውነቱን መውጣቱ አይቀርም፡፡ ያኔ መቋጫው እንዳይጠፋህ(ሽ)

“ለሚሰሙት ጸጋን ይሰጥ ዘንድ፥ እንደሚያስፈልግ ለማነጽ የሚጠቅም ማናቸውም በጎ ቃል እንጂ ክፉ ቃል ከአፋችሁ ከቶ አይውጣ።”

— ኤፌሶን 4፥29

“ለእያንዳንዱ እንዴት እንድትመልሱ እንደሚገባችሁ ታውቁ ዘንድ ንግግራችሁ ሁልጊዜ ፥ በጨው እንደ ተቀመመ ፥ በጸጋ ይሁን።”

— ቆላስይስ 4፥6

**እውነትን በፍቅር ተናጋር(ሪ)**

1. እውነትን ከመናገር ወደኋላ አትበል(ይ)፡፡ ነገር ግን በፍቅር ተናገር(ሪ) ይህ ማለት

ሀ) ለማለት የፈለከውን(የፈለግሽውን) እንዴት እንደምታስተላለፍ/እንደምታስተላልፊ ተጠንቀቅ(ቂ)

ለ) ሐሳብህን(ሽን) ስታስተላለፍ(ፊ) ምን እንደምትል(ይ) ተጠንቀቂ(ቂ)

“የወርቅ እንኮይ በብር ፃሕል ላይ፤ የጊዜው ቃል እንዲሁ ነው።”

— ምሳሌ 25፥11

“ሰው በአፉ መልስ ደስ ይለዋል፤ ቃልም በጊዜው ምንኛ መልካም ነው!”

— ምሳሌ 15፥23

“የደከመውን በቃል እንዴት እንደምደግፍ አውቅ ዘንድ ጌታ እግዚአብሔር የተማሩትን ምላስ ሰጥቶኛል፤ ማለዳ ማለዳ ያነቃኛል፥ እንደ ተማሪዎችም ትሰማ ዘንድ ጆሮዬን ያነቃቃል።”

— ኢሳይያስ 50፥4

1. በስሜት ጫና አትወስድ(ጂ)

“ለሚሰሙት ጸጋን ይሰጥ ዘንድ፥ እንደሚያስፈልግ ለማነጽ የሚጠቅም ማናቸውም በጎ ቃል እንጂ ክፉ ቃል ከአፋችሁ ከቶ አይውጣ።”

— ኤፌሶን 4፥29

“ለእያንዳንዱ እንዴት እንድትመልሱ እንደሚገባችሁ ታውቁ ዘንድ ንግግራችሁ ሁልጊዜ፥ በጨው እንደ ተቀመመ፥ በጸጋ ይሁን።”

— ቆላስይስ 4፥6

¹⁷ እኔ ደግሞ ፈንታዬን እመልሳለሁ፥ እውቀቴንም እገልጣለሁ፤

¹⁸ እኔ ቃል ተሞልቻለሁና፥ በውስጤም ያለ መንፈስ አስገድዶኛልና።

¹⁹ በተሐ ጠጅ እንደ ተሞላና ሊቀደድ እንደ ቀረበ አቁማዳ፥ ሊፈነዳ እንደማይችል እንደ ወይን ጠጅ አቁማዳ፥ እነሆ፥ አንጀቴ ሆነ።

²⁰ ጥቂት እንድተነፍስ እናገራለሁ፤ ከንፈሬን ገልጬ እመልሳለሁ።

— ኢዮብ 32

**እነዚህን አስወግዱ**

ሀ) ጩኸት

ለ) ስድብ

ሐ) ለመርታት ብሎ መሟገት

መ) ሁልጊዜ ማልቀስ

ሠ) ሌላውን ሳያዳምጡ ያለማቋረጥ ማውራት

ረ) ሁልጊዜ ዝም ማለት ሐሳብ ለመግለጥ ፈቃደኛ አለመሆን

ሰ) በፍፁም ወይም ሁልጊዜ የሚለውን ቃል በመጠቀም ሰውን ለዘለዓለሙ የሚወነጅሉ አሉታዊ ቃላትን አትጠቀሙ

ለምሳሌ

1. ሁልጊዜ ታረፍዳለህ(ታረፍጂያለሽ)
2. ስፈልግህ(ሽ) በፍፁም አግኝቼህ(ሽ) አላውቅም
3. አንድም ነገር በፍፁም በትክክል አትሰራም/አትሰሪም

**መባል የማይገባቸው ነገሮች**

ሀ) አጮልሻለሁ

ለ) እፈታሃለሁ/እፈታሻለሁ

ሐ) አሳማ

መ) ተስፋ ቢስ

ሠ) የማትረባ/የማትረቢ

ረ) አንተን/አንቺን ማግባቴ ጥፋቱ የእኔ ነው

ሰ) ገሐነም ግባ(ቢ)

ሸ) አንተን ብሎ ወንድ

ቀ) ታስጠላኛለህ/ታስጠይኛለሽ

በ) እንደ እከሌ መሆን አቃተህ/አቃተሸ?

ተ) አስቀያሚ ነህ(ሽ)

ቸ) ይህ ትዳር አይቆይም

ነ) ጋብቻችን ቀድሞውኑ ስህተት ነበር

ኘ) ለአንተ(ቺ) ያለኝ ፍቅር አልቋል

**ሐሳብን ማስተላለፊያ ሌሎች መንገዶች**

ሀ) ስጦታ መስጠት

ለ) መዳሰስ/መሳም

ሐ) ማስታወሻ/ደብዳቤ መፃፍ ወ.ዘ.ተ

መ) አካላዊ ምልክቶች

ሠ) መዘመር(መልዕክትን በተዘዋዋሪ መንገድ በመዝሙር ማስተላለፍ ይህ ጥሩ ሊሆን/ላይሆንም ይችላል፡፡ ሁልጊዜ ጥሩውን መንገድ ምረጥ

በባልና በሚስት መካከል ሊኖር ስለሚገባው መግባባት /ተግባቦት

* በሀሳብ መቀባበል፣ መደማመጥን፣ስሜት መረዳት፣ጋራ ግንዛቤ መውሰድን(መፍጠርን)፣መቻቻልን ያጠቃልላል፡፡ባንስማማ እንኳን አንዳችን አንዳችንን መስማት ይገባናል፡፡
* አቋም- ትክክልም

- ትክክል ያልሆነ ተግባቦት ላይ አስቸጋሪ ነው፡፡

* ለመጥቀምም ሆነ ለመጠቀም አቋማችንን ማስተካከል ነው
* የጎዳነውን ሰው ይቅርታ መጠየቅ

ስሜት፡- የሰዎችን ስሜት መጠበቅ የሚጎዳና የሚጠቅመን ለይተን መናገር

-ይቅርታ መጠየቅ ስሜታቸውን የጎዳናቸው ሰዎችን ሙሉ የሆነ የተሟላ ቤት ቢኖርም መግባባት ከሌለ ክፍተት ይፈጥራል

‹‹ ኑሮ የሚጣፍጠው ቤታቸው ሙሉ ስለሆነ አይደለም በተግባቦት መኖር ስትችሉ ነው፡፡

‹‹አለመግግባት ቅንቅን ነው››

የተግባቦት ጥቅሙ

* መተማመን ይፈጥራል
* አንዱ አንዱን መረዳት ይኖራል
* አንዱ ስለሌላው ዕውቀት ይኖረዋል
* መግባባት ባለበት ቦታ ላይ የሚያድግ ነገር አለ
* ባለን ነገር በልጆቻችን፣በራሳችን ነገር መጨመር ነው ያለው
* ተግዳሮትን በጋራ ለመጋተጥ/ለመወጣት/ይጠቅማል
* ማቅለል፣መቀነስ፣ማጥፋት ይቻላል፡፡
* ኃላፊነትን በትጋት/የራሱን ድርሻ/ይወጣል -ራዕይው

- አቅሙ

-ስሜቱ

-ትጋቱ ይጨምራል

* የሚስትን ስሜት መጠበቅ ወሳኝ ነገር ነው በግብረስጋ ግንኙነት ውስጥ መተሳሰብ አለበት፡፡ ሰጪ ብቻ ናት ብሎ ማሰብ ተገቢ ተገቢ ነው፡፡
* ምንም ነገር በሁለቱም ፍቃድ ላይ የተመሰረተ መሆን አለበት
* መጥፎ የግብረስጋ ግንኙነት አፋች ምክንያት ነው ልብ የሚሰብር ነው የቤተሰብን ነገር የሚያቀዘቅዝ ነው
* በግልፅ ተነጋግሮ ነገራችሁን ማስተካከል ትችላላችሁ
* የጋራ ስልጣን ነው- ባል የራሱ አይደለም የእሷ ነው

-እሷ የእርሱ ናት

* ጋብቻን በመግባባት መጠበቅ/ማጠር/አለብን
* **አለመግባባትን የሚያመጡ/ነገሮች/ምንድን ናቸው**

1. **እግዚአብሄርን እንደሚገባ አለማወቅ/አለመረዳት/ ነው**

* በአለም ካለው ሰው ምንድን ነው ልዩነታችን
* እንደ እግዚአብሄር ቃል የምንኖር ነን
* ከአለም ጋር ያለን አንድ አይነት ባህል የለንም
* በእግዚአብሄር ዋጋ ውስጠት የተገኘው ስለሆንኩ ለቤተሰብ ለሚስቴ ዋጋ መክፈል አለብኝ
* ሀይልን እንቀበላለን በግጭታችን ውስጥ ጌታ ጣልቃ ይገባል

1. **አለመደማመጥ**

* አንዱ ሲናገር አንዱ ማዳመጥ

1. **አለመረዳት**

* የተነጋገራችሁት ነገር አንተ እንደተረዳህው ተረድታሃለች ወይ ? እርሷ እንደተረዳችው ተረድተሃታል ወይ?

1. **መናናቅ፡**- ባልሆነ ደረጃ ሰውን ማስቀመጥ

* ክርስቶስ የሞተላት ናት ብለ አስብ
* አካልህን እየናቅ ነው
* በአንድ ላይ ለመኖር ከባድ ጠንቅ ነው
* የልጆቼ እናት ናት ብለህ አስብ
* የዕውቀት ደረጃ፣ገንዘብ፣ መልክ፣ዘር፣በአለባበስ
* ዛሬ የምንናናቅበት ነገር ከመጋባታችን በፊት እንተዋወቀዋልን

1. **ወሬ**

* ግንኙነትን ለማበላሸት የሚነሳ ሰው አለ
* የወሬ ሱስ ያለባቸው መጥፎ መንፈስ ያለባቸው ሰዎች አሉ
* ቅርብ ካለው ሰው ይመጣል

1. **ቤተሰብ/የቅርብ ዘመድ/ችግር**

* የሚያጋጭ ሀሳብ ያመጣሉ ጥቅማችን ተነካብን ይላሉ

1. **የገንዘብ አያያዝና አስተዳደር ላይ ያለ አለመግባባት/ክፍተት/**
2. **ስለኑሮ እኩል በጋራ አለማሰብ**

* ሁለቱም እኩል ሸክም መሸከም አለባቸው ሁለቱም ሃላፊነትን በእኩል መወጣት አለባቸው

1. **በግብረ ስጋ ግንኙነት አለመጣጣም**

* የሚተፋፈሩበት ጉዳይ አይደለም
* ባለቤቴ በኔ እንዴት ነው የሚያረካት እኔ ብቻ ስሜቴን መጠበቅ አይደለም
* ግልፅነት ያስፈልገዋል እንዴት ብናረግ ደስ ይልሻል ብሎ እስከመጠየቅ ይደርሳል
* እግዚአብሄር ለባልና ሚስት የሰጠው መልካም ስጦታ ነው
* የምትይዝበት ነገር ከሌለ አለመከላከል አለባቸው አብሮ ምግብ እንደመብላት ተስማምተን መነጋገር አለብን
* የጋራ ደስታ ነው

1. **ትዕግስትን ማጣት**

* ቶሎ አትገንፍሉ የገነፈለ ነገር ያቃጥላል ያበላሻል
* መቻል፣ቆም ብሎ ማሰብ
* ትዳራችንን የሚሰውደውን ድርሻ በትዕግስት መጠበቅ

1. ተግባቦትን የሚከለክሉ ነገሮች ምንድን ናቸው
2. መፍትሄው ምንድን ነው
3. የለበስነው ስጋ መሆኑን አናስብ አለመግባባት ይመጣል ክርስቲያንም ብትሆኑም ግን ቶሎ ለመቅረፍ መጣር እና መስራት እንዲሁም የተሰጠን መሆን አለብን

**መልካም ተግባቦት እንዲኖር**

1. እግዚአብሄርን በማወቅና በማምለክ መቀጠል መኖር

* የእግዚአብሄር ዕውቀት ታውቆ አይጨረስም
* እግዚአብሄርን አውቆ መከተል ለመልካም ቤተሰብ ይጠቅማል

ምሳሌ፡- 23÷17 1ቆሮ 10÷31

* የእግዚአብሄርን ቃል የምታነቡ፣የምትናገሩ፣የምትሰብኩ ሁኑ
* ሁሉን ለእግዚአብሄር ክብር አድርጉት ከዛን እኛ እንጠቀማለን

1. ባህሪዋን ጠንቅቀህ እወቅ የአንተንም ባህሪ ጠንቅቀህ እውቅ
2. ጥፋት ሲኖር በይቅርታ ማሳለፍ/በምህረት ማሳለፍ/

* በግልፅ ተነጋግሮ ይቅርታ መጠየቅ ሉቃ 15፣1÷37

1. የቤተሰብና የጓደኛ ጣልቃ ገብነትን አርቁ/አጥር እጠሩ ማንም እንዳይገባ/

**ትምህርት 11 ወደ ጋብቻ ለመግባት ትክክለኛው ጊዜ፤**

-

**#የጋብቻ #ማነቆዎችና #መፍትሔዎቻቸው**

ማነቆ መባሉ ሲያንስ!! ብዙ ወጣቶችን ከሚቋምጡለት ትዳር አግዶ ያለ እክል። ወጣቱ ለማግባት የሚጓጓውን ያህል በፍጥነትና በቀላሉ ወደ ትዳር ውስጥ ሲገባ አይታይም። ምክንያቱስ ምን ይሆን.....?

#**1. ታንቆ እንዳለ ያለ ማስተዋሉ።** ኸሬ አንዳች ደንቃራማ በትውልዱ ፊት ተጋድሟል። የተቀደሰ ጋብቻን አቅልሎ መለኮታዊውን አሰራር አንቋሾ የእርኩሰትን መንገድ በመቀየስ በዘፍጥረት 6 ላይ ኃይለኛ ብልሽት አምጥቶ ከፍተኛ ውድመት ያስከተለው ዲያብሎስ ዛሬም በረቀቀ ስልት እየሰራ ይገኛል።

ሰይጣን በዚህ ዘመን ተመሳሳይ ጾታን በማጋባት፣ ሰው ተፈጥሯዊ ፆታውን እንዳይቀበል በማድረግ፣ የቤተሰብ ምጣነ በሚል ሰበብ ትውልድን በማሕፀን ውስጥ ጨፍጭፎ በመግደል፣ ከዚህም አምልጠው የወጡትን በተለያዩ እርኩሰቶች በመበከል ፀረ ክርስቶሳዊ አቋሙን በገሃድ እያራመደ ይገኛል።

በዚህ የመጨረሻ ዘመን የመጨረሻውን መከር የሚሰበስቡ የወንጌል አርበኞች እንዳይወለዱ የተወለዱትም በቅድስናና እግዚአብሔር በመፍራት እንዳያድጉ ጠላት በከፍተኛ ሁኔታ እየሠራ ነው።

አማኞች ይህ ሁሉ ፍልሚያ እያለባቸው በማይገባ ነገር ተጠላልፈው ስለ ቁስና ውጫዊ ገጽታ ሲወያዩ ከእግዚአብሔር የከበረው ዓላማ ስተው በቀላሉ በሰይጣን ወጥመድ ሲያዙ በገሃድ እያየን ነው።

ቅዱሳን በአለም ላይ እየተከናወነ ያለውን ፀረ እግዚአብሔራዊ የሆነውን የእርኩት አሰራር በንቃት በማየት በሕይወትና በንግግር እቁዱን ማፍረስ አለብን።

#2. **መለኮታዊ ትዳር በእግዚአብሔር ምሪትና መርህ ብቻ የሚገኝ ነው።** ብዙ ወጣቶች የትዳር አጋራቸውን ብድግ ብለው ልክ እንደ ጓሮ አትክልት ቀጥፎ የሚያመጡ ይመስላቸዋል።

በመጽሐፍ ቅዱስ ታሪክ የትዳር አጋራቸውን በቀላሉ ያፈሱ እድለኞች መኖራቸው ባይካድም ነገሩ ግን ቀላል አይደለም። አዳም ገና ከእንቅልፉ ነቅቶ አይኑን እያሸ ነው ሔዋን ከፊቱ ድቅን ብላ ያያት። አፈፍ ነዋ! ያለ አንዳች ተቀናቃኝ! ይስሐቅም በአብርሃምና በሎሌው ትጋት ላይ ተደግፎ ርብቃን ያለ አንዳች ጥረት እቤቱ ድረስ መጥታለት አገባት (ዘፍ 24)።

አብዛኞቹ ግን መራራ ዋጋ ከፍሏል። ሳምሶን ከፍልስጥኤማውያን ጋር ውጊያ ውስጥ ገብቷል፣ ዳዊት 200 ሰዎችን ገድሎ ሸለፈታቸውን በጥሎሽነት ማቅረብ ነበረበት(1ሳሙ 18)። ጌታችን ኢየሱስ ክርስቶስ እንኳ በሚስት የተመሰለችውን ቤተክርስቲያንን ለማግኘት እስከ መስቀል ሞት ድረስ መስዋዕትነትን ከፍሏል።

እንዳንታለል እፈራለሁ! ብዙዎቻችን የትዳር አጋራችንን በቀላሉ ጠንካራ ማንነታችን (ገንዘብ፣ እውቀት፣ ውበት...) ላይ ተመርኩዘን የምናገኝ ይመስለናል። በተለይ የዘመኑ ሴቶች/ወንዶች እንትን ይወዳሉ በሚል የተሳሳተ ግምት ያንን ነገር ለሟሟላት/ለመሆን ስንቋም ከእውነተኛው መንፈሳዊነት ስንስት ተገኝተናል።

ጋብቻ መቼም ፍልምያ አያጣም! ከእግዚአብሔር መንገድ እየሳትን ከሆነ ጌታ ይመክረናል፣ ይገስፀናል፣ አንዳንዴም ከምሕረቱ የተነሳ መንገዳችን ላይ ይቆማል። መመለስ ይኛ ፈንታ ነው። ጋብቻው ከእግዚአብሔር ከታሰበ ደግሞ አጋንንት በጽናት ይዋጋል። ብቻ በዚህም በዚያም መስዋዕትነት አለበት።

ደስ የሚለው ነገር በእግዚአብሔር ፕሮግራም ውስጥ ለምናልፈው እውነተኛ ዋጋ መክፈል የጌታ ፀጋ ስላለ እርሱ ይረዳናል። መንገዳችን በጌታ ፊት ደስ የማይከል ከሆነ ደግሞ ፈጥነን መስተካከል አስፈላጊ ነው።

#3. **በገነነ የሥጋዊነትና የአለማዊነት ምኞት መነደፍ።** ብዙ ሰዎች ትዳርን የእግዚአብሔር ዓላማ ማስፈጸሚያ ሳይሆን የአፍቅሮተ አለም ማርኪያና የኑሮ ደረጃቸው ማሳያ ሲያደርጉት ይታያል።

ትዳር የእግዚአብሔር ፕሮግራም ማስፈጸሚያ እንጂ የእኛን የኑሮ ደረጃ ማሣያ አይደለም። በአብዛኛው ወጣቶች በስመ ሰርግ፣ ብራይዳልና ሻወርና ኮተታም ፕሮግራሞች ተጠላልፈው ፀረ ትዳር ሆነዋል።

በሰርጋችን፣ በትዳራችን የአለምን ነገርና የእግዘብሔርን ክብር በተመሳሳይ ጊዜ ማንፀባረቅ ስለማይቻል የተሻሻለውን እንድንመርጥ ጌታ ማስተዋሉን ይስጠን።

ወዳጆቼ! እንኳር ናቸው ያልኳቸውን ሦስቱ ምክንያቶች ብጠቅስም የጋብቻ ማነቆዎች እንደየአውዱና እንደየግለሰቡ የተለያዩ ናቸው።

እንግዲህ ቅዱሳን ለራሴ አልኖርም ብለን የጀመርነውን የክርስትናን ሕይወት የትዳር ጉዳይ ጋር ስንደርስ ጌታን እዚህ ጋር ዞር በልልኝ ማለት ተገቢ ስላልሆነ እግዚአብሔር ክብሩን የሚገልጽበትን ቤተሰብ እንዲመሠርትልን የእርሱን ምሪት እየተከተልን ድርሻችንን በትጋት እየተወጣን እንድንኖር ፀጋውን ያብዛልን።

**"" የአገልጋይ መንፈሳዊ ባሕርያት ""**

**አገልጋዮች በሕብረት ሆነው የማገልገላቸው ዓላማ፡-**

**1. መንፈሳዊ አንድነትን ለማምጣት፡-**

መንፈሳዊ አንድነት የአገልግሎት ዓይነተኛ ባሕርይ ነው፡፡ መድኅን ክርስቶስ ደቀመዛሙርቱን ሕዝቡን ካስተማረ በኋላ ለብቻቸው ያገኛቸው ነበር፡፡ የመንግሥትንም ምስጢር ይተረጉምላቸው ነበር፡፡ በሐዋርያት ሥራ1፡14 ላይም ደቀመዛሙርቱ በአንድ ልብና አሳብ ሆነው ይጸልዩ እንደነበር ተጽፏል፡፡ አንድነትን በተመለከተ ይህ የመጽሐፍ ቅዱስ ክፍል ቁልፍ አሳብ የተጠቀለለበት አሳብ ነው፡፡

በሐዋርያት ሥራ 2፡1 ላይም ያመኑ ክርስቲያኖች በአለ ሀምሳ በተባለው ቀን በዓሉን ለማክበር የተሰበሰቡት በአንድ አሳብ ልብና መንፈስ እንደነበር ተጽፏል፡፡ የቅደስት ቤተ ክርስቲን አካል እንደመሆናችን በአንድ አሳብ፣ ልብ ፣ አላማ እንድንመላለስ ተጥረተናል በዚሁ በተጠራንበት መንፈስ በአንድ አሳብ እናገለግላለን ፤ በአንድ አሳብ እንሰበሰባለን ፤ በአንድ ሀሳብ እንጾማለን፣ እንጸልያለን አስፈላጊም ሆኖ ሲገኝ በጋራ መከራን እንቀበላለን፤ የተጠራነው ለዚሁ ነውና፡፡

**2. መንፈሳዊ ዕድገትን ለማስመዝገብ**

የአገልገሎት ጠቃሚው ክፍል ሰው እድገትን እንዲያስመዘግብ መርዳቱ ነው፡፡ የአገልጋዮች በሕብረት መሆን በግልም በጋራም እንዲያድጉ ያስችላል፡፡ በጋራ በመንፈሳዊ ሕይወት ማደግ ሲቻለን በአንድ ልብ በአንድ መንፈስ ማገልገል ያስችለናል፡፡ ይህ ደግሞ ለአገልግሎት ወሳኝ ነው፡፡

ይህንን ሁኔታ ቅዱስ ጳውሎስ በሚገባ አስቀምጦታል እንዲህ በማለት፡- « በአንድ አሳብ ፣ ልብ፣ ፍቅር ደስታየን ፈጽሙልኝ´/ፊል 2፡2-3/ የመንፈሳዊ አገልጋይ ደስታ ፍጹም የሚሆነው በፍቅር በሚደረግ የጋራ አገልግሎት ነው፡፡ ክርስቲያናዊ አገልግሎት የፍቅር አገልግሎት ነውና፡፡ በፍቅር የማይገለጥ ክርስቲያናዊ አገልግሎት ሊኖር አይችልም፤ ቢኖርም እንኳን ውጤታማነቱና ዘለቄታዊነቱ አጠራጣሪ ነው፡፡

**3. መንፈሳዊ ዕውቀት**

አገልጋዮች በጋራ የሚሰባሰቡበት ዓላማ መንፈሳዊ ዕውቀታቸውን ከጊዜ ወደ ጊዜ ይጨምሩ ዘንድ ነው፡፡ስለ ቤተክርስቲያናቸው ያላቸው መረዳትም ከፍ ይል ዘንድ ነው፡፡ ቅዱስ ጳውሎስ ይሄንን ነጥብ የሚያብራራ አሳብ ለዕብራውያን ሰዎች በጻፈው መልእከቱ /5፤12-14/ ባለው ኃይለ ቃል ውስጥ የተቀመጠ ነው፡፡ ሐዋርያው በዚህ ጊዜ መምህራን መሆን በተገባችሁ ነበር ስለእግዚአብሔር በሆነው ነገር ማንም እንዲያስተምራችሁ ባለስፈለጋችሁም ነበር፡፡

ጠንካራ ምግብን መመገብ ሲገባችሁ ወተትን የምትፈልጉ ሆናችኋል ይላል፡፡ ከወተቱ የሚካፈል ሁሉ ጠንካራ ሰዎች ሊመገቡት ከሚችሉት ምግብ ያልደረሰ ሰው ነው፡፤ በጽድቅ ባለው መንገድም ያደገ አይደለም ፡፡ ገና እንደሕፃን ወተትን የሚፈልግ ነው፡፡

**4. ችግርን ለመፍታት**

ችግሮቻችን በጋራ መወያየት ለመፍትሔወቻቸውም የጋራ አስተሳሰብን እንድንጋራ ያስችለናል፡፡ የጋራ ጸሎት እጅግ ኃይል ያለው ምስጢር ነው፡፡ ሰይጣንም በአገልግሎታችን ጣልቃ እንዳይገባ ማድረግ ያስችላል፡፡

ቅዱስ ጳውሎስ ይሄንን ሁኔታ በፊልጵስዩስ መልእክቱ በምዕራፍ/ 4፡6-7/ ባለው ኃይለ ቃል ውስጥ ጠቅልሎ አስቀምጦታል፡፡ በአንዳች ነገር አትጨነቁ በማንኛውም ነገር በጸሎትና በምልጃ በምስጋናም ልመናችሁን ለእግዚአብሔር አስታውቁ መረዳትን ሁሉ ያለፈ የሰላም አምላክ በክርስቶስ ኢየሱስ በመድኃኒታችን ልባችሁንና አሳባችሁን ይጠብቃል ይላል፡፡

**የአገልጋይ ባሕርያት**

**1. ፍቅረ እግዚአብሔር**

የአገልጋይ እጅግ አስፈላጊ የሆነ ባሕርይ ፍቅረ እግዚአብሔር ነው፡፡ እግዚአብሔርን የምንወደው ከሆነ ፈተናው፣ ችግሩ ፣ ተግዳሮቱ፣ ማስፈራራቱ፣ ራቡ፣ ጥሙ፣ ስደቱ መከራው አይከብደንም፡፡ አገልጋይ ከሚመራቸው ሰዎች በላይ የሆነ መንፈሳዊ ደረጃ ላይ የደረሰ መሆን ይገባዋል፡፡ ጹሞ ጹሙ የሚል፣ ጸልዮ ስለጸሎት ጠቃሚነት የሚያስረዳ፣ የፍቅር ሰው ሆኖ ፍቅርን የሚሰበክ፣ አትዋሹ ብሎ የማይዋሽ ሰው መሆን አለበት፡፡

**2. በድርጊት እንጂ በቃል የማይገለጥ**

አገልጋይ በአገልግሎቱ አብነት ሊሆን ይገባዋል፡፡ ተግባርን የሚያስቀድም ነው፡፡በተግባር የሚገለጽ አገልግሎት በሌሎች ወገኖች ላይ ተግባራዊ ሥራን የመፍጠር ታላቅ ኃይል አለው፡፡ስለዚህ ቃልን እየቀነስን ድርጊትን እያበዛን በሥራና በእምነት የምንገለጥ መሆን ይጠበቅብናል፡፡መድኃኒታችን የአገልጋይን/ደቀመዝሙርን /ዋጋ በተናገረበት አንቀጽ አገልጋይ መክፈል የሚገባውን ዋጋ እንዲህ በማለት ገልጧል፡፡ “ ለሰማይ ወፎች ለምድር ቀበሮዎች መጠጊያ አላቸው፡፡ የሰው ልጅ ግን ራሱን የሚያስጠጋበት የለውም፡፡ማቴ 8፡20ሐዋርያው ያዕቆብም ሥራ የተለየው እምነት የሞተ ነው፡፡”ያዕ2፡17

**3. ትሕትና**

ትሕትና የአገልግሎት መሠረት ነው፡፡ሌሎችን አገልግሎቶች የሚያቃና ትሕትና ነው፡፡ የትሕትና መጉደል አገልግሎትን ያጠፋል፡፡ በአገልገሎት ላይ የማሰናከያ ድንጋይ ይሆናል፡፡ በአገልግሎት ትሑት ለመሆን ማን እንደሆንን፣ ከየት እንደመጣን ወዴትም እንደምንሄድ ማወቅ ይጠበቅብናል፡፡

**4. ሓላፊነት የሚሰማው**

አገልጋይ የበሰለ መሆን አለበት፡፡ሓላፊነት የሚሰማው የተገባም መሆን አለበት፡፡ለአገልግሎቱ ጥብቅ መሆን አለበት፡፡ ታማኝ አገልጋይ በወንጌል በተሠጠው መክሊት ያተረፈ እንደሆነ ተመስክሮለታል፡፡/ማቴ25፡14-30/

**5. ብስለት**

አገልጋይ በመንፈስም በሥነ ልቡናም የበሰለ መሆን አለበት፡፡ በሥራና በድርጊት የተረጋጋ መሆን አለበት፡፡ ችግርን በመንፈሳዊ ጥንካሬ መወጣት ይጠበቅበታል፡፡ በችግር የሚፈታ መሆን የለበትም፡፡ በሥነ ልቡና የተረጋጋ ፣ያመነውን የሚያውቅ፣ የሚሠራውን የሚያውቅ የሚያገለግለውን የሚያውቅ መሆን ይጠበቅበታል፡፡ራሱን የሚገዛ ይህ የመንፈስ ቅዱስ ፍሬ ነውና ሓላፊነቱን በትክክለኛ መንገድ የሚወጣ ይሆን ዘንድ ብስለት ያስፈልገዋል፡፡

**6. መታዘዝ**

መታዘዝ ልክ እንደትሕትና ሁሉ የአገልግሎት መሠረት ነው፡፡አገልጋይ ሁልጊዜም ታዛዥ መሆን ይጠበቅበታል፡፡መታዘዝና ትሕትና እርስ በርስ የተያያዙ ናቸው የአንዳቸው መኖር ለሌላቸው አስፈላጊ ነው፡፡ አብረው የሚሄዱ ናቸው፡፡ትሑት አገልጋይ ታዛዥ ነው፡፡ትሕትና ሲጎድለን መታዘዝም ይጎድለናል፡፡ በቅዱስ መጽሐፍ ለመታዘዝ ዓብነት የሆኑ ቅዱሳን አሉ፡፡ ለዓብነትም ያህል፡-አብርሃም ልጁን ይስሐቅን ለእግዚአብሔር መሥዋዕት አድርጎ አቅርቧል፡፡ ልጁም ይስሐቅ አባቱን ታዟል፡፡

ፊልሞን ቅዱስ ጳውሎስን ታዟል

መድኃኒታችን የታዘዘው እስከ ሞት ድረስ ነው፡፡

**7. ራስን መካድ**

ራስን መካድ ልብንና ፈቃድን ለልዑል እግዚአብሔር አሳልፎ መስጠት ነው፡፡ ጌታም «ልጄ ሆይ ልብህን ስጠኝ´ /ምሳ 23፡36/ ልባችን በእግዚአብሔርና በዓለማዊ ጉዳዮች መካከል መከፋፈል አይገባውም፡፡አገልጋይ ዓለምንና በዓለም ያለውን ጣጣ መውደድ የለበትም፡፡ ከወደደ የእግዚአብሔር አገልጋይ መሆን አይቻለውም፡፡ ጌታ ለሁለት ጌታ መገዛት የሚቻለው የለም አንዱን ይወድዳል ሌላውንም ይጠላል/ማቴ 6፡24/ ብሏል፡፡

**8. ታይታን አለመውደድ**

በአገልግሎት ውስጥ ለታይታ የሚሆን ቦታ የለም፡፡ አገልጋይ ታይታ የሚወድድ ከሆነ ወደ ውድቀት ያመራል፡፡ አደገኛ በሽታም ነው፡፡ ታይታ ለውጫዊ እንጂ ለውስጣዊ ማንነት አለመጨነቅ ነው፡፡ በውጭ ሲመለከቱን ጻድቅ በውስጥ ግን ግዴለሽ የመሆን ዝንባሌ ነው፡፡